Matti Raipala

Matti Mauno Raipala (20. helmikuuta 1912 Hämeenkyrö – 1. maaliskuuta 1988 Hämeenkyrö) oli suomalainen agronomi, joka toimi Kansallisen Kokoomuksen kansanedustajana Turun läänin pohjoisesta vaalipiiristä vuodesta 1954 vuoteen 1970.

Raipala kirjoitti ylioppilaaksi vuonna 1931. Agronomiksi ja maatalous- ja metsätieteiden kandidaatiksi hän valmistui vuonna 1938. Suurimman osan työurastaan Raipala toimi maanviljelijänä kotitilallaan. Kunnallispolitiikassa hän oli mukana toimimalla Hämeenkyrön kunnanvaltuustossa. Presidentin valitsijamiehenä Raipala toimi vuosien 1956, 1962 ja 1968 vaaleissa.

Raipalan vanhemmat olivat maanviljelijä ja talousneuvos Jalmari Vilhelm Raipala ja Josefiina Tyni. Raipala oli naimisissa Margit Eeva Helanderin kanssa vuodesta 1944 lähtien.

Lähteet 

Kansanedustajat
Kansallisen Kokoomuksen poliitikot
Hämeenkyrön kunnanvaltuutetut
Turun läänin pohjoinen vaalipiiri
Vuonna 1912 syntyneet
Vuonna 1988 kuolleet